L’alcalde trasllada al director territorial d’Educació les reivindicacions educatives de Paterna
16/07/2015

# L’alcalde trasllada al director territorial d’Educació les reivindicacions educatives de Paterna

[![Sagredo en su despacho](/images/noticias/recurso/alcalde.jpg)](/images/noticias/recurso/alcalde.jpg)

16.07.2015

L’alcalde de Paterna Juan Antonio Sagredo i la regidor d’Educació Eva Pérez han traslladat hui al director territorial d’Educació de la conselleria, Luis Santiago Estañán les necessitats del municipi en matèria educativa.

Durant la trobada, que s’ha produït en les instal•lacions de la Direcció Territorial de Gregorio Gea i s’ha allargat durant prop de dos hores, tant el primer edil com la regidora han abordat aquells temes que més urgència revestien davant de l’escàs mes que falta per a l’inici d’un nou curs escolar.

Entre els diferents temes que s’han abordat destaca el polèmic concert del col•legi privat Camarena Valterna, la necessitat d’una Escola Oficial d’Idiomes i de personal per a la reobertura prevista de les Escoles Públiques d’Adults i la urgència d’habilitar la unitat d’Infantil del CEIP Jaume I.

Així mateix, Juan Antonio Sagredo ha posat en coneixement d’Estañán el problema que pateixen alguns barris del municipi davant de la falta de places públiques, una carència que, per la peculiar estructuració i distribució del terme municipal de Paterna, obliga les famílies a separar els seus fills del seu barri de residència, amb les complicacions de transport, menjador, etc. que això implica.

D’altra banda, tant Sagredo com Pérez han exposat al director territorial l’estat de tots i cada un dels col•legis de Paterna i han plantejat la necessitat de potenciar i posar en valor la importància i contribució de l’educació pública.

Finalment, han acordat continuar mantenint una relació constant i fluida per a portar un seguiment continu de tots els temes que afecta l’educació de Paterna.